Archivu de la categoría ‘Widgets’
#000000
Dos widgets nuevos p’amestar feeds RSS nel to perfil
#000001
Yá podemos incluir feeds RSS na nuesa páxina de perfil de Ximiélgame.
#000002
Tenemos dos tipos de widgets: “Feeds RSS” y “Feed RSS personalizáu”. El primeru incluye una serie de servicios predeterminaos que podemos escoyer, y el segundu permítenos amestar el feed que queramos (siempres que respete los estandares).
#000003
El procesu ye como el de los demás widgets: Dende la nuesa páxina de perfil calcamos “Editar páxina” y arrastramos el widget que queramos (o los dos) a la posición de la páxina onde queremos amosalu. Podemos arrastrar más widgets, depués de guardar los primeros, p’amestar dellos feeds a una mesma páxina.
#000004
Una vez guardaos podemos configuralos, calcando na esquinina a mandrecha que diz “editar”.
#000005
Tamién podemos decidir cuantes entraes queremos amosar nel widget, y podremos esbillar ente los feeds de: esbilla.net, Canal blogues , Planeta Nireblog, Planeta Softastur, Altuxa Blogs y Europa Press. Estos servicios pueden ampliase fácilmente, polo que si echais en falta dalgún sitiu interesante pedilu ensin más (nun meteremos blogues individuales).
#000008
Darréu un exemplu de como quedaríen los dos widgets
#000009